***Csanytelek Község Önkormányzata Jegyzőjétől***





***🖂 6647. Csanytelek, Volentér János tér 2.sz.***

***🕿 63/578-510; 63/578-512; 63/578-513; fax: 63/578-517; jegyzo@csanytelek.hu***

CS/210-5/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. májusi ülésére**

**Tárgy:** *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosítása, a .../2025. (V. .. .) önkormányzati rendelet megalkotására javaslat*

**Tisztelt Képviselő-testület!**

Tájékoztatom Önöket arról, hogy a tárgyi hatályos önkormányzati rendelet általam történt felülvizsgálata során megállapítottam, hogy az önkormányzati rendelet 2. § (1)-(2)-(3) bekezdései között átfedés van, mert az (1) bekezdés a Csanyteleki székhelyű Remény Szociális Alapszolgáltató Központ, a (2) bekezdés a Felgyő Községi Önkormányzat Képviselő-testülete döntésével a Remény Szociális Alapszolgáltató Központba beintegrált alapellátások biztosításához nyitva álló helyiséget megnevezését tartalmazza, a (3) bekezdés pedig a Tömörkényi székhelyű Gondozási Központ Rózsafüzér Szociális Otthonba beintegrált feladatok helyszíneit jelöli meg.

Az intézmények alapító okiratát lekövető tanúsítványok foglalják magukban azokat a szociális feladatokat, amelyek az illetékes Kormányhivatal által nyilvántartott nyitva álló helyiségekben zajlanak, melyre a központi költségvetésből feladat-finanszírozás jogcímén állami támogatás lehívása történik.

Az önkormányzati rendeletben a Tömörkényi székhelyű szociális intézménybe beintegrált nappali ellátás feladata végrehajtására nyitva álló helyiség Tömörkény, Szabadság tér 1. szám alatt, a jelzett (2) bekezdésben viszont Ifjúsági utca 8. sz. szerepel, ami korrigálást igényel. Ezzel a módosítással elkerülhető az intézmény alapító okirata és a működési engedélyen a változtatás átvezetése.

Egy adott jogszabály rendelkezésének minden körülmények között a valós állapotot kell tükröznie, ezért a fent írtak összevetése egyértelművé teszi a tárgyi önkormányzati rendelet módosítását.

Az előterjesztéshez csatolt egységes szerkezetű tárgyi önkormányzati rendelet-tervezet az Szt. fent idézett felhatalmazása szerinti *tartalmi* szabályozásoknak, továbbá a Jat. és annak végrehajtására kiadott IRM rendeletben foglalt előírásoknak *formai szempontból* is *megfelel*.

Ezen önkormányzati rendelet alkotásával és 2025. június 1. napjával való hatályba léptetésével a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 8a. pontjában szabályozott *szociális ellátás* önkormányzati kötelező feladat- és hatáskör gyakorlása továbbra is biztosított.

**Tisztelt Képviselő-testület!**

Tájékoztatom Önöket arról, hogy a Társulás székhely település jegyzőjeként eleget tettem mint a vonatkozó hatályos jogszabály előkészítője a Jat. 17. §-ában előírt *előzetes hatásvizsgálat* készítési és a Jat. 18. §-ában szabályozott *indokolási kötelezettségnek*, melyet az önkormányzati rendelet-tervezet elengedhetetlen részeként ezen előterjesztéshez mellékelek.

Az önkormányzati rendelet-tervezet megismerhetősége a rendelet-tervezet hirdetményben való közzétételével biztosított volt, iránta érdeklődés nem mutatkozott, így annak változtatására nincs ok. Az önkormányzati rendelet a székhely település önkormányzata honlapján és a nemzeti jogszabálytárban elérhető, a községi könyvtárban és a hivatalban megtekinthető, a település lakossága a helyi lapban, a Csanyi Hírmondóban kap jegyzői tájékoztatást a rendelet hatályba lépéséről, annak tartalmáról.

Indítványozom a tárgyi előterjesztés és ahhoz csatolt mellékletekben foglaltak megvitatását, változtatás nélküli elfogadását, az előzetes véleményét határozatba foglaló *Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság* figyelembe-vételét és az önkormányzati rendelet-tervezetből *önkormányzati rendelet megalkotását.*

C s a n y t e l e k, 2025. május 12.

Tisztelettel:

.................................................... Kató Pálné jegyző

***Csanytelek Község Önkormányzata Jegyzőjétől***





***🖂 6647. Csanytelek, Volentér János tér 2.sz.***

***🕿 63/578-510; 63/578-512; 63/578-513; fax: 63/578-517; jegyzo@csanytelek.hu***

CS/210-7/2025.

**Á l t a l á n o s i n d o k o l á s**

**a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló előterjesztéséhez**

Az Alsó- Tisza-menti Önkormányzati Társulás Társulási Megállapodása értelmében (a jogalkotásról szóló 2010. évi CXXX. törvény 5. § (8) bekezdése felhatalmazó rendelkezését alkalmazva) székhely településként Csanytelek Község Önkormányzata Képviselő-testülete vált jogosulttá 2013. július 01. napjától (többek között) a tárgyban önkormányzati rendelet alkotására.

Az önkormányzat szervezeti és működési szabályzata 19. § (1) bekezdés d) pontjában önkormányzati rendelet alkotásának kezdeményezési jogára hivatkozva és a Jat. 17.- 19. §-aiban a jegyző jogszabály előkészítése keretében végzendő tevékenységének eleget-téve készítettem el tárgyi rendelet-tervezetet, a Jat. végrehajtására kiadott, a jogszabályszerkesztéséről szóló 61/2009. (XII. 14.) IRM rendeletben (a továbbiakban: IRM rendelet) foglaltakat is alkalmazva.

A tárgyi önkormányzati rendelet-tervezet megismerhetősége a rendelet-tervezet hirdetményben való közzétételével biztosított volt, iránta a település lakossága köréből érdeklődés nem mutatkozott.

Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban a Csanyi Hírmondóban kap jegyzői tájékoztatást az önkormányzati rendelet hatályba lépéséről.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdés a) pontjában szabályozott rendelkezés értelmében: *önkormányzati rendelethez tartozó indokolást* *nem kell közzétenni, ha annak a társadalmi, gazdasági, költségvetési hatása, környezeti és egészségi következménye, adminisztratív terhe nem kimutatható.* ***A tárgyi indokolás közzétételét nem tartom indokoltnak,*** mert a módosítás nem hordoz a valóságban változást a település lakossága és a szociális intézmény mindennapi feladatellátása során.

**R é s z l e t e s i n d o k o l á s**

**a Preambulum részhez**

A rendelet-tervezet bevezető-része helyébe lépő 4 részre osztott preambulum (1) bekezdését a jogszabály kiadása célját, majd a következő bekezdésben *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást ad* (a szociális igazgatásról és szociális ellátásokról szóló 1993. évi III. törvény 132. § (4) bekezdés d) pontja, a *önkormányzati rendelet megalkotására, származékos jogalkotói hatáskör* feltüntetését az *önkormányzat feladatkörét meghatározó szabályokat* az (Mötv. 13. § (1) bekezdés 8a. pontja, a jogalkotásról szóló 2010. évi CXXX. törvény 5. § (5) bekezdése szerinti feladatkörében eljárva, a (3) bekezdés pedig Csongrád Városi Önkormányzat Képviselő-testülete, Felgyő Községi Önkormányzata Képviselő-testülete, Tömörkény Községi Önkormányzat Képviselő-testülete *hozzájárulását,* továbbá az Ügyrendi Bizottság és a Pénzügyi Ellenőrző, Foglalkoztatáspolitikai és Településfejlesztési Bizottság által az önkormányzat szervezeti és működési szabályzatéról szóló 14/2015. (XI. 27.) önkormányzati rendelete 23. § (4) bekezdés b) pontja és 24. § (2) bekezdés e) pontja szerint feljogosított *véleményének kikérését* foglalja magába.

1. **§**

Az alaprendelet (3/2025. (I. 31.) önkormányzati rendelet *2. § (2) bekezdése módosítását tartalmazza,* formáját tekintve szövegcserés megoldással.

1. **§**

A tárgyi önkormányzati rendelet-tervezet *hatályba léptető rendelkezése* az IRM rendeletben szabályozott módon tartalmazza *az önkormányzati rendelet hatályba* *léptetése időpontját és a hatályba lépésre utaló szöveget,* amely 2025. június 1. napja, másnapján hatályát veszti, azzal, hogy a módosító rendelkezés belép az alaprendeletbe. A jogszabály kihirdetése és hatályba léptetése között kellő idő áll rendelkezésre, mivel az önkormányzati rendelet végrehajtása felkészülést nem igényel az érintettek számára. E rendelet-tervezet hirdetményben való közzététele biztosított volt, iránta a település lakossága részéről érdeklődés nem mutatkozott. *A tárgyi önkormányzati rendelet hatályba léptetése feltételhez nem kötött,* határozott időpontot a jogelvekhez és a hatósági eljárási határidőkhöz való igazodása indokolja. Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a helyi lapban, a Csanyi Hírmondóban kap jegyzői tájékoztatást az önkormányzati rendelet hatályba lépéséről. A záró rendelkezések között kapott helyet az *önkormányzati* *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazz*

C s a n y t e l e k, 2025. május 12.

.........................................................

Kató Pálné jegyző