



# *Csanytelek Község Önkormányzata Jegyzőjétől*

***6647 Csanytelek, Volentér János tér 2. sz.***

## 🖀: 63/578-512, 06/20/3142365 Email: jegyzo@csanytelek.hu

CS/210-6/2025.

**E L Ő Z E T E S H A T Á S V I Z S G Á L A T**

**a személyes gondoskodást nyújtó szociális ellátásokról, azok igénybe vételéről, valamint a**

**fizetendő intézményi térítési díjakról szóló 1/2025. (I. 31.) önkormányzati rendelet módosításáról szóló önkormányzati rendelet-tervezet előterjesztéséhez**

A csatolt jogszabály tervezet előkészítőjeként a jogalkotásról szóló 2010. évi CXXX. törvény 17. §- ában írt kötelezettségemnek eleget téve az alábbiakban terjesztem be *a rendelet-tervezet bevezetésével járó várható hatások következményeiről alkotott véleményemet és ajánlom a döntéshozók figyelmébe.*

**A jogszabály végrehajtásában az érintettekre gyakorolt (vélelmezett) hatások:**

***Társadalmi:*** a tárgyi módosító önkormányzati rendelet nincs hatással a települések lakosságára, a szociális intézményekre, mivel nem változik a helyben végrehajtott szociális feladat helyszíne, meglévő címén, az intézmények alapító okiratában foglaltaknak megfelelve történik a nyitva álló helyszíneken a feladatok ellátása.

***Gazdasági:*** a rendelet módosításának nincs kihatása.

***Költségvetési:*** a feladat- finanszírozásnál van jelentősége, hogy milyen jogcím kerül lehívásra a központi költségvetésből állami támogatás, de ez a rendelet módosít arra nincs hatással, hiszen a valóságnak megfelelő címre történik az adott intézményre vonatkoztatva a feladat végrehajtása.

***Környezeti:*** a rendelet környezeti hatást nem fejt ki.

***Egészségi:*** a tárgyi rendelet nem tartalmaz egészségi rendelkezést.

***Adminisztratív:*** az önkormányzati rendelet módosítása nem jár munkateherrel.

***A jogszabály megalkotásának szükségessége:*** a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontja szerinti *szociális feladat,* a Jat.-ban *a helyi jogalkotásra felhatalmazott* (tehát kötelezett) *számára a származékos felhatalmazás teljesítése,* az Szt. önkormányzati rendelet alkotására vonatkozó felhatalmazásának előírása betartása, a jogbiztonság elvének tiszteletben tartása annak érvényesítése által.

***A jogalkotás elmaradásának várható következményei:***  *felhatalmazáson alapuló jogalkotás*  esetén, annak elmaradása jogi következménye jogbizonytalanságot eredményezhet, amely a jogbiztonság követelményével szembe megy.

***A jogszabály alkalmazásához szükséges személyi, szervezeti, tárgyi és pénzügyi feltételek:*** a meglévő feltételekhez képest a többletfeladat ellátása, telephely működtetése intézményi foglalkoztatottak létszámának emelkedésével párosul, mellyel Felgyő és Tömörkény Községek önkormányzatai szociális alapszolgáltatási feladatai helyi szociális intézménybe való integrálása továbbra is zökkenőmentesen biztosított.

C s a n y t e l e k, 2025. 05. 12.

Tisztelettel:

……………………….

Kató Pálné jegyző