# Csanytelek Község Önkormányzata

# Képviselő-testülete

**.../2025. (V. 30.) önkormányzati rendelet-tervezete**

**A SZEMÉLYES GONDOSKODÁST NYÚJTÓ**

**SZOCIÁLIS ELLÁTÁSOKRÓL, AZOK IGÉNYBEVÉTELÉRŐL, VALAMINT**

**A FIZETENDŐ INTÉZMÉNYI TÉRÍTÉSI DÍJAKRÓL**

**SZÓLÓ 1/2025. (I. 31.) ÖNKORMÁNYZATI RENDELET  
MÓDOSÍTÁSÁRÓL**



**Csanytelek Község Önkormányzata Képviselő-testülete**

**../2025. (V. 30.) önkormányzati rendelet-tervezete**

**a személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet módosításáról**

[1] A Képviselő-testület azzal a céllal adja ki tárgyi önkormányzati rendeletét, hogy a módosítást követően az abban foglaltak mindenben (lakcímek jelölésében) megfeleljenek a valóságnak.

[2] A Képviselő-testület a szociális igazgatásról és szociális ellátásokról szóló 1993. évi III. törvény 132. § (4) bekezdés d) pontja szerinti felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában, a jogalkotásról szóló 2010. évi CXXX. törvény 5. § (5) bekezdésében meghatározott *feladatkörében* eljárva.

[3] az Alsó- Tisza-menti Önkormányzati Társulás Társulási Megállapodása V. Fejezet 11. pontjába foglalt jogalapon *Csongrád Városi Önkormányzat Képviselő-testülete, Felgyő Községi Önkormányzat Képviselő-testülete, Tömörkény Községi Önkormányzat* *Képviselő-testülete* *határozatába foglalt* *hozzájárulásával*.

[4] az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontja és 24. § (2) bekezdés e) pontja szerint az *Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság* *véleményének* kikérésévela következőket rendeli el:

1. *A személyes gondoskodást nyújtó szociális ellátásokról, azok igénybevételéről, valamint a fizetendő intézményi térítési díjakról szóló 1/2025. (I. 31.) önkormányzati rendelet (a továbbiakban: R) módosítása*
2. **§**

Az R 2. § (2) bekezdése helyébe a következő rendelkezés lép:

„(2) Az (1) bekezdés aa)-ab) pontjában írt feladat- és hatáskörét Felgyő Községi Önkormányzata Képviselő-testülete átadta a Társulásnak, amely beintegrálta azt a Remény Szociális Alapszolgáltató Központ telephelyére, így a *szociális étkeztetés és a házi segítségnyújtás alapszolgáltatás* Felgyő községben a *Széchenyi utca 2. sz. alatt lévő helyiségben* (nyitva tartási időn belül) az ellátást igénybe-vevők számára rendelkezésre áll.”

2. *Hatályba léptető és hatályon kívül helyező rendelkezések*

1. **§**

Ez az önkormányzati rendelet 2025. június 1. napján lép hatályba, és a hatályba lépését követő nappal hatályát veszti.

.................................................................. ......................................................

Erhard Gyula polgármester Kató Pálné jegyző

Az önkormányzati rendelet kihirdetése időpontja: 2025. május 30.

.......................................................

Kató Pálné jegyző