**Csanytelek Község Polgármesterétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/921-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. májusi ülésére**

**Tárgy:**  *Csanytelek Község Önkormányzata Polgármestere lemondása az Alsó- Tisza-menti Önkormányzati Társulás Társulási Tanácsa Elnöki tisztségéről*

**Tisztelt Képviselő-testület!**

Emlékeztetem Önöket arra, hogy 2019. októberi polgármester választáson elnyert mandátumom birtokában a megalakult Társuli Tanács Tagjai egyhangú döntéssel adtak megbízást a Társulás Társulási Tanácsa Elnöki tisztsége betöltésére. A 2024. októberi választást követően ugyanezt a megbízást kaptam és fogadtam el ezt a megtisztelő feladatot melyet a Társulás székhely települése vezetőjeként végzek.

A Társulás Társulási Tanácsa idén márciusban megtartott ülésén Csongrád Város Polgármestere bejelentette, hogy több olyan szociális feladatot szeretne átadatni az önkormányzat fenntartásából a társulás fenntartásába, amely költségvetési forrás szempontjából kedvezőbb finanszírozással jár.

A Társulás Munkaszervezete Vezetője, feladatellátó jegyzője álláspontja szerint, a munkaszervezetbe bevont köztisztviselők további terhelése már nem vállalható, ezért személyi feltételek hiánya miatt a szóban-forgó feladatok átvétele nem oldható meg, mert nem lehet az eddigi színvonalon sem igazgatási, sem pénzügyi eljárásrendek bonyolítását végrehajtani.

Ennek ismeretében vetődött fel, hogy a plusz feladatot társulásba adó önkormányzat legyen a *társulás székhely települése 2026. január 01. napjától.* Erre irányuló előterjesztést benyújtottuk a Képviselő-testület számára, amelyben részletekbe menően taglaltuk a székhely átadás – átvétel lehetőségét, melyet határozatba foglaltan, nyilatkozattétel csatolásával van mód a fent vázolt változás véghez vitelére, a szervezeti változásban döntéshozatalra.

Amennyiben a Társulás Társulási Tanácsa elfogadja a Társulás átszervezésére tett javaslatot, úgy személyemre vonatkozóan döntést kell hoznom, miszerint

**az Alsó- Tisza-menti Önkormányzati Társulás Társulási Tanácsa Elnöki tisztségéről**

**2025. december 31. napjával véglegesen, visszavonhatatlanul**

**lemondok,**

továbbá erre a tisztségre 2026. január 1. napjától nem jelöltetem magam.

**Tisztelt Képviselő-testület!**

Indítványozom a tárgyi előterjesztésben és annak határozati javaslatában foglaltak megvitatását és tudomásul-vételét.

C s a n y t e l e k, 2025. május 14.

Tisztelettel:

.............................................................

Erhard Gyula polgármester

**.../2025. (V. .. .) Ökt határozat**

**Tárgy:**  *Csanytelek Község Önkormányzata Polgármestere lemondása az Alsó- Tisza-menti Önkormányzati Társulás Társulási Tanácsa Elnöki tisztségéről*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a település polgármestere által tárgyban benyújtott előterjesztésében foglaltakat és rögzíti, hogy *tudomásul veszi Erhard Gyula Csanytelek Község Önkormányzata Polgármestere által* **az Alsó- Tisza-menti Önkormányzati Társulás Társulási Tanácsa Elnöki tisztségéről 2025. december 31. napjával véglegesen, visszavonhatatlanul történő lemondását** és 2026. januári 01. napjától **nem jelöli személyét e tisztségre.**

Határozatról értesítést kap:

* Alsó- Tisza-menti Önkormányzati Társulás Tagjai (székhelyén)
* Erhard Gyula polgármester
* Kató Pálné jegyző és általa
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár