**Csanytelek Község Önkormányzata Csanytelek Község Önkormányzata**





**Polgármesterétől J e g y z ő j é t ő l**

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/916-1/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. májusi ülésére**

**Tárgy:** *Az Alsó- Tisza-menti Önkormányzati Társulás szervezeti változtatására javaslat*

**Tisztelt Képviselő-testület!**

Visszautalunk az *Alsó- Tisza-menti Önkormányzati Társulás* (a továbbiakban: Társulás) jogutódlással 2013. július 01. napjával való megalakítására, melyet Felgyő Községi Önkormányzat, Tömörkény Községi Önkormányzat és Csanytelek Község Önkormányzata Képviselő-testülete *Társulási Megállapodás* kiadásával hozott létre.

A Társulás alapítását a Magyarország helyi önkormányzatairól szóló 2011. évi CXXXXIX. törvény (a továbbiakban: Mötv.) 87.-88. §-aiban foglaltak szerinti eljárásrendet követve vitte végbe a 3 település önkormányzata.

A Társuláshoz 2015. július 1. napjával csatlakozott Csongrád Városi Önkormányzat Képviselő-testülete a Társulás Társulási Megállapodása (minősített többséggel elfogadott) dokumentuma polgármester úr általi aláírásával.

A Társulás alapító és csatlakozó tagjai alkotják a Társulás Tagönkormányzatait (a továbbiakban: Tagönkormányzatok), akik alapítóként a Társulás Társulási Tanácsa vezetésére a Tagönkormányzatok egyhangú döntésével *Csanytelek Község Önkormányzatát* jelölte, mely döntéshozó szervezetet a település polgármestere személyesíti meg, a Társulás Tagjai pedig a Tagönkormányzatok polgármesterei (testületi delegálás által).

A Társulás alapításával egyező időben a Társulás Társulási Tanácsa Elnöke az Mötv. 94.-95. §-a szabályait követve alakította ki a Társulás szervezeti működési rendjét, egyrészt a *Szervezeti és Működési Szabályzatba* foglalásával, továbbá *Feladatellátási Megállapodás* kiadásával, melyet az Mötv. 95. § (4) bekezdésében írtak szerint a Társulás székhely települése vezetőjeként a *Csanyteleki Polgármesteri Hivatal* (a továbbiakban*:*  Hivatal) Vezetőjével kötött meg a Társulás Társulási Tanácsa Elnöke, melyet annak kiadása óta eltelt időszak alatt már 6 alkalommal módosított, a Tagönkormányzatok előzetes támogató döntése ismeretében. A Hivatal vezetője elsődleges feladataként a Társulás Társulási Tanácsa által hozott döntések előkészítésére, a döntések végrehajtása szervezési feladataira kapott megbízást, melyet a hatályos vonatkozó központi jogszabályokra és a Hivatal vezetője által a Hivatalra leképezett *belső szabályzatokban* foglaltakra alapozva lát el, a belső-ellenőrzési rendszer működtetésével. A székhely település önkormányzata a jogalkotásról szóló hatályos központi jogszabály (Jat. 2010. évi XXX. törvény) szerint eljárva, a Társulás Társulási Tanácsa felkérésében foglaltak szerint alkotta meg önkormányzati rendeletét, amely az önköltségszámításon alapuló módon hozzájárult az intézményi térítési díjak intézmények saját bevételeként való anyagi forráshoz jutásához, úgy a 3 szociális intézmény, mint a nevelési intézmény esetében is.

A Társulás elsődleges feladatai közé tartozik a Tagönkormányzatok által határozatba foglalt döntésének megfelelve, az Mötv. 90. § (1) bekezdésében írtak betartásával átvett feladatkörök, a Társulás fenntartásába adott (önkormányzat által alapított) *szociális intézmények (a Tömörkényi és Csanyteleki) bentlakásos, ill. Csongrád esetében a szociális intézmény szakmai programja szerinti.* A 2018. évtől fokozatosan bővülő *nevelési intézmény (Felgyői és Csanyteleki óvodai, a Csanyteleki* (2018. 09. 01.) *Tömörkény községgel* (2019 01. 01.) *és Felgyő községgel* (2023. 05. 01.) *kiegészülve mini bölcsődei ellátás)* fenntartása került a Társulás feladat- és hatáskörébe, mely intézmények vezetőinek megbízása (a szociális ágazatban pályáztatási eljárásban) – Tömörkény intézménye kivételével, idén évvégén való esedékességgelvégbement.

A Társulás fenntartásában működtetett intézmények a székhely település Hivatala által a központi költségvetésből adott év november hónapjában feladat- finanszírozás jogcímén benyújtott támogatás iránti igénye alapján jutnak állami támogatáshoz, melyet az adott intézmény saját költségvetésében jóváírt módon, az intézmény alapító okiratában meghatározott feladata végrehajtására használhat fel, a Társulás Társulási Tanácsa döntése szerint.

Ennek végrehajtását teszi lehetővé az a *Feladatellátási Megállapodás,* melyek közül Csongrád városa az önkormányzat által alapított és fenntartott gazdasági szervezete általi *könyvelése,* Felgyő, Tömörkény és Csanytelek községek esetében pedig a Hivatal megbízott köztisztviselői által történik a számviteli feladatok ellátása, az adatok szolgáltatása, a beszámolás, az illetékes Kincstárral való felülvizsgálati eljárás, a Kincstári ellenőrzésben való részvétel.

A Társulás alapításakor nem vitt be saját vagyont, viszont a jogelődtől átvett vagyon jelenleg az intézmények működtetéséhez szükséges, központi pályázatokon elnyert, a Tagönkormányzatok által működtetésre átengedett épületek, azok berendezési, felszerelési tárgyai adják a 0 értékre leírt, többnyire leselejtezett, de használható eszközök az összvagyont, mellyel való gazdálkodás felelőssége az adott intézmény vezetőjét terheli.

A Társulás működtetéséhez a Tagönkormányzatok saját éves költségvetésük terhére vállalnak kötelezettséget – önként vállalt feladatként – a feladat-finanszírozással le nem fedett, az érintett Tagönkormányzat által átadott feladatokat ellátó intézmény költségvetéséből hiányzó pénzügyi fedezetre, véglegesen átadott, kiegészítő működési támogatás Társulás számára való átutalására, a Társulás adott évi költségvetését jóváhagyó, az éves költségvetésben szabályozott módon, negyedéves bontásban, amely az adott központi finanszírozáshoz kötött számításon alapul. Ez előnyös minden Tagönkormányzat számára, hiszen az Mötv. 13. §-a (1) bekezdésébe szedett, a Társulásnak átadott kötelező feladata ellátása a Társulás fenntartásában lévő intézmények működtetésével biztosított, jobb pénzügyi kondíciók mellett, mintha önkormányzati feladat- és hatáskörben történne annak végrehajtása.

A Társulás és az általa fenntartott intézmények *belsőellenőrzését* külső szakképzett vállalkozással megkötött szerződés szerint, a Hivatal belső szabályzatait is figyelembe-vevő eljárásban bonyolítja le a Társulás munkaszervezete. A feladatellátó jegyző évről- évre lefolytatja a fenntartói ellenőrzést, melyet az illetékes Kormányhivatal helyszíni ellenérzésekor rendelkezésre tud bocsájtani az ellenőrzött intézmény vezetője.

Miden Társulásban fenntartott intézmény szakmai dokumentumai mindenben megfelelnek a vonatkozó hatályos központi szabályozásnak. Panasz, vagy fenntartói elmarasztalás egyik intézmény vezetőjével szemben sem fordult elő, hatósági intézkedésre nem került sor. Törvényességi felügyeleti intézkedés a több mint 12 év alatt nem történt sem a Társulás, sem az általa fenntartott intézményeknél.

Minden Társulás fenntartásában lévő intézmény és általa ellátott feladata a Magyar Államkincstár Csongrád- Csanád Vármegyei Igazgatósága által vezetett törzskönyvi nyilvántartásban naprakészen szerepel, melynek alapja a Társulás Társulási Megállapodása, melyben bekövetkezett változás bejelentésére 15 nap áll rendelkezésre, a Kincstárnak pedig 8 nap a bejegyzésre. A lent hivatkozott jogszabály betartása miatt kell az eljárások időrendnek megfelelő véghez vitele.

Csongrád Városi Önkormányzat Polgármestere a Társulás Társulási Tanácsa 2025. márciusában tartott ülésén jelentette be, hogy kezdeményezni fogja a Csongrádi önkormányzat testülete által alapított és fenntartott *szociális intézmény,* jelesül a Piroskavárosi Szociális Család- és Gyermekjóléti Intézménybe beintegrált *Család- és Gyermekjóléti Szolgálat,* továbbá a *Család- és Gyermekjóléti Központ feladatai* 2026. január 01. napjától *Társulásba való átadását, az azzal járó szükséges intézkedések megtételét.* Elsődleges indokként az intézmény, a szolgálat és központ működési feltételeit lehetővé tevő anyagi forrás eltérő voltát nevezte meg, mivel az átadott feladat központi finanszírozása összege legalább 20 %-kal emelt összegben lehívható állami támogatás jogcímén. A Csongrád Városi Polgármesteri Hivatalon belül kialakulóban van a Társulás működtetését lehetővé tevő munkaszervezet személyi és tárgyi feltételeinek terve, melynek megvalósításához szükséges a Társulás minden Tagönkormányzata minősített többséggel meghozott döntése is, melyet a Társulás Társulási Tanácsa még az idei évben határozatába foglaltan jóváhagy.

**Tisztelt Képviselő-testület!**

Tájékoztatjuk Önöket arról, hogy az Mötv. 12. § (2) bekezdése értelmében, egy adott feladat- és hatáskör vállalásáról a Társulás határozattal dönt*, a feladat- és hatáskör átvállalás tervezett időpontját megelőzően legalább 3 hónappal korábban.* Az ellátás megkezdésének időpontja -eltérő rendelkezés hiányában- a döntést követő év (2026.) január 1. napja. Ennek rögzítése a Társulás Társulási Megállapodása 14. módosításával mehet végbe, melyben legkésőbb idén szeptember hónapban a Tagönkormányzatok előzetes támogatásával meg kell változtatni a Társulás *székhelyét,* módosítani kell az *átruházott feladatok határozatba foglalt felsorolását (Csongrád város testülete által).*

A jobb rálátás érdekében e tárgyi előterjesztéshez feladatellátó jegyzőként készítettem 1. mellékletbe foglaltan egy *forgatókönyvet, benne a Tagönkormányzatok és a Tanács általi teendők időrendi sorrendje figyelembevételével,* valamint a jelenlegi *munkaszervezet általi eddig kezelt eljárások átadás-átvételi rendje időpontjai megjelölésével*, amely jelentősen megkönnyítheti a Társulás szervezeti átalakítását, amely tervezetten 2026. január 01. napjától kezdődő hatállyal történhet meg.

Ezen előterjesztés *1. melléklet a CS/916-1/2025. előterjesztéséhez és annak határozatához rendelten* külön forgatókönyvbe foglaltan jelenik meg.*.*  A 2. mellékleteként  *a Tagönkormányzatok nyilatkozatát* csatoljuk, melynek lényege, hogy a határozatba foglaltan vállalnak kötelezettséget igen, vagy nem válaszadással, minősített többséggel hozott módon a Társulás *székhelye betöltése,* külön nyilatkozatban *a Társulás Társulási Tanácsa Elnöke személyére tett javaslatára,* melyet a döntéshozásra jogosított Társulás Tagjai hagynak jóvá, vagy vetnek el 2026. január 01. napja kezdő időpontjának megfelelve.

A forgatókönyv -többek között- tartalmazza a *Társulás Társulási Tanácsa Elnöke e tisztségről való lemondását* 2025. december 31. napjával, majd az új Elnöke személye 2026. január 1. napjától való megbízását. Az Elnök lemondásra irányulóan külön előterjesztést nyújt be, annak tudomásul vételét kezdeményezve.

Indítványozzuk a tárgyi előterjesztés, az ahhoz csatolt 1-2. mellékletekben, továbbá a tárgyi határozati javaslatban írtak megvitatását, elfogadását és a Társulás képviseletével megbízott polgármester személye felhatalmazását a Társulás Társulási Tanácsa döntésében való – ezen javaslat szerinti – közreműködésre.

Köszönjük a Társulás Tagönkormányzatai kölcsönös együttműködés elvén alapuló elvárások végrehajtásában való részvételét, melyet a tisztességes, törvényesen bonyolított eljárások keretében igyekeztünk több mint 12 év alatt kialakított rendnek megfeleltetett módon, a Társulásnak átadott feladatok érintett lakosság számára való ellátása érdekében tett szolgálatát teljesíteni.

C s a n y t e l e k, 2025. május 09.

Tisztelettel:

..................................................................... .............................................................

Erhard Gyula Társulási Tanács Elnöke Kató Pálné feladatellátó jegyző

**..../2025, (V. .. .) Ökt határozat**

**Tárgy:** *Az Alsó- Tisza-menti Önkormányzati Társulás szervezeti változtatására javaslat*

**Határozati j a v a s l a t**

**Csanytelek Község Önkormányzata Képviselő-testülete** megtárgyalta a tárgyi előterjesztésben, az ahhoz csatolt 1.-2. mellékletében foglaltakat és az alábbi döntést hozta:

1. A Képviselő-testület az Alsó- Tisza-menti Önkormányzati Társulás szervezeti változtatására vonatkozóan rögzíti, hogy szükségesnek tartja időrendi sorrend, menetrend kialakítását arra, hogy a Társulás Tagönkormányzatai mikor, milyen tárgyban tegyenek javaslatot és a döntés mikor menjen végbe, ill. lépjen hatályba. Ezt a célt szolgálja az e határozathoz 1.-2. mellékletében foglalt nyilatkozatok csatolása, amely a Társulás Társuli Tanácsa döntését szolgálja, melynek képviseletére, a szükséges eljárások dokumentumainak aláírására felhatalmazza a település polgármesterét, a nyilatkozatokban foglaltak változtatás nélküli jóváhagyásával.

Végrehajtás határideje: 2025. május hónaptól 2025. december hónapig folyamatos

Végrehajtásért felelős: Erhard Gyula polgármester, a Társulás Társulási Tanácsa Elnöke

Kató Pálné feladatellátó jegyző, munkaszervezet vezetője

Beszámolás határideje: a határozat végrehajtását követő soros ülésen

1. A Képviselő-testület az Alsó- Tisza-menti Önkormányzati Társulás munkaszervezeti feladatait ellátó Csanyteleki Polgármesteri Hivatal Vezetőjét, mint a Társulás feladatellátó jegyzőjét felkéri a tárgyi átszervezési feladatok előkészítésére, a Tagönkormányzatok és a döntéshozó Tanács elé való benyújtására.

Végrehajtás határideje: 2025. május hónaptól 2025. december hónapig folyamatos

Végrehajtásért felelős: Kató Pálné feladatellátó jegyző, munkaszervezet vezetője

Beszámolás határideje: a határozat végrehajtását követő soros ülésen

Határozatról értesítést kap:

* Társulás Társulási Elnöke és Tagjai (székhelyén)
* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Hivatal érintett köztisztviselői
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője (Helyben)
* Irattár

Tájékoztatás a Tagönkormányzatok számára átadott tervezetekről:

**..../2025. (V. .. .) határozat**

**Tárgy:** *Az Alsó- Tisza-menti Önkormányzati Társulás szervezeti változtatására javaslat*

**Határozati j a v a s l a t**

**Csongrád Városi Önkormányzat Képviselő-testülete** megtárgyalta a tárgyi előterjesztésben, az ahhoz csatolt 1.-2. mellékletében foglaltakat és az alábbi döntést hozta:

1. A Képviselő-testület az Alsó- Tisza-menti Önkormányzati Társulás szervezeti változtatására vonatkozóan rögzíti, hogy szükségesnek tartja időrendi sorrend, menetrend kialakítását arra, hogy a Társulás Tagönkormányzatai mikor, milyen tárgyban tegyenek javaslatot és a döntés mikor menjen végbe, ill. lépjen hatályba. Ezt a célt szolgálja az e határozathoz 1.-2. mellékletében foglalt nyilatkozatok csatolása, amely a Társulás Társuli Tanácsa döntését szolgálja, melynek képviseletére, a szükséges eljárások dokumentumainak aláírására felhatalmazza a település polgármesterét, a nyilatkozatokban foglaltak változtatás nélküli jóváhagyásával.

Végrehajtás határideje: 2025. május hónaptól 2025. december hónapig folyamatos

Végrehajtásért felelős: Bedő Tamás Albert polgármester, a Társulás Társulási Tanácsa Tagja

Beszámolás határideje: a határozat végrehajtását követő soros ülésen

1. A Képviselő-testület egyetért az Alsó- Tisza-menti Önkormányzati Társulás munkaszervezeti feladatait ellátó Csanyteleki Polgármesteri Hivatal Vezetője, mint a Társulás feladatellátó jegyzője azon felkérésével, ami a tárgyi átszervezési feladatok előkészítésére, a Tagönkormányzatok és a döntéshozó Tanács elé való benyújtására terjed ki.
2. A Képviselő-testület az e határozathoz csatolt nyilatkozatába foglaltaknak megfelelve

**vállalja/nem vállalja**

**az Alsó- Tisza-menti Önkormányzat Társulása székhely település feladat-és hatásköre**

**2026. január 01. napjától való átvételét.**

1. A Képviselő-testület 2026. január 01. napjától kezdődő hatállyal az **Alsó- Tisza-menti Önkormányzat Társulása Társulási Tanácsa Elnöki tisztsége betöltésére**

**Bedő Tamás Albert polgármester urat jelöli/nem állít jelöltet.**

Határozatról értesítést kap:

* Társulás Társulási Elnöke és Tagjai (székhelyén)
* Csongrád Városi Önkormányzat Képviselő-testülete Tagjai (Helyben)
* Csongrádi Polgármesteri Hivatal érintett köztisztviselői
* Irattár

1. *melléklet a Cs/916-1/2025. előterjesztéséhez és annak határozatához rendelten*

**N y i l a t k o z a t t é t e l**

1.) **Csanytelek Község Önkormányzata Képviselő-testülete az általa ..../2025. (V. 30.) Ökt határozatába** foglaltakkal, egyben tudomásul veszi Erhard Gyula polgármester úr azon szándékát, hogy

**2025. december 31. napjával**

**lemond az Alsó- Tisza-menti Önkormányzati Társulás Társulási Tanácsa Elnöki tisztségéről,**

amely így megüresedik.

1. A Képviselő-testület e nyilatkozatában rögzíti, hogy **támogatja a Tagönkormányzatok további 3 Tagja által határozatba foglalt javaslatát**

**az Alsó- Tisza-menti Önkormányzati Társulás Társulási Tanácsa Elnöki tisztségére**

**2026. január 01. napjától kezdődő időponttal történő jelölésére.**

1. A Képviselő-testület kinyilatkoztatja, hogy **egyetért azon Tagönkormányzat által határozatba foglalt vállalásával, melyben az**

**Alsó- Tisza-menti Önkormányzati Társulás székhelyeként Csongrád települését jelöli**

**2026. január 01. napjától kezdődő időponttal.**

1. A Képviselő-testület e nyilatkozata az **Alsó- Tisza-menti Önkormányzati Társulása Társulási Tanácsa tárgyban hozandó döntéshozatala előzetes véleményeként szolgál, melyet a település polgármestere jogosított a Társulás Társulási Tanácsa adott ülésein képviselni.**

C s a n y t e l e k, 2025. május 12.

...................................................................................... .........................................................................

Erhard Gyula Csanytelek Község Polgármestere Kató Pálné Csanytelek Község Jegyzője

a Társulás Társulási Tanácsa Elnöke Társulás feladatellátó jegyzője

1. *melléklet a ../...-1/2025. előterjesztéséhez és annak határozatához rendelten*

(Felgyő és Tömörkény Községi Önkormányzatok Képviselő-testületei)

**N y i l a t k o z a t t é t e l**

1. .................................... Képviselő-testülete tudomásul-veszi **Csanytelek Község Önkormányzata Képviselő-testülete által ..../2025. (V. 30.) Ökt** határozatához csatolt nyilatkozattételében foglalt azon döntését, melyben kinyilvánítja, hogy tudomásul vette Erhard Gyula polgármester úr azon szándékát, hogy **2025. december 31. napjával lemond az Alsó- Tisza-menti Önkormányzati Társulás Társulási Tanácsa Elnöki tisztségéről,** amely így megüresedik.
2. A Képviselő-testület e nyilatkozatában rögzíti, hogy **támogatja a Tagönkormányzatok további 3 Tagja által határozathoz csatolt nyilatkozatába foglalt azon javaslatát**, amely **az Alsó- Tisza-menti Önkormányzati Társulás Társulási Tanácsa Elnöki tisztségére 2026. január 01. napjától kezdődő időponttal történő jelölésére** vonatkozik.
3. A Képviselő-testület kinyilatkoztatja, hogy **egyetért azon Tagönkormányzat által határozatba foglalt vállalásával,** melyben az

**Alsó- Tisza-menti Önkormányzati Társulás székhelyeként Csongrád városát jelöli**

**2026. január 01. napjától kezdődő időponttal.**

1. A Képviselő-testület e nyilatkozata az **Alsó- Tisza-menti Önkormányzati Társulása Társulási Tanácsa tárgyban hozandó döntéshozatala előzetes véleményeként szolgál, melyet a település polgármestere jogosított a Társulás Társulási Tanácsa adott ülésein képviselni.**

........................................., 2025. május ...

...................................................................................... .........................................................................

…………….Község Polgármestere

a Társulás Társulási Tanácsa Tagja Dr. Faragó Péter a település jegyzője

*2. melléklet a Cs/...-1/2025. előterjesztéséhez és annak határozatához rendelten*

(Csongrád Városi Önkormány Képviselő-testülete)

**N y i l a t k o z a t t é t e l**

1. **Csongrád Városi Önkormányzat** **Képviselő-testülete** tudomásul-veszi **Csanytelek Község Önkormányzata Képviselő-testülete által ..../2025. (V. 30.) Ökt** határozatához csatolt nyilatkozattételébe foglalt azon döntését, melyben kinyilvánítja, hogy tudomásul vette Erhard Gyula polgármester úr azon szándékát, hogy **2025. december 31. napjával lemond az Alsó- Tisza-menti Önkormányzati Társulás Társulási Tanácsa Elnöki tisztségéről,** amely így megüresedik.
2. A Képviselő-testület e nyilatkozatában rögzíti, hogy **támogatja a Tagönkormányzatok további 3 Tagja által nyilatkozatba foglalt azon javaslatát**, amely **az Alsó- Tisza-menti Önkormányzati Társulás Társulási Tanácsa Elnöki tisztségére 2026. január 01. napjától kezdődő időponttal**

**Bedő Tamás Albert polgármester úr személyét jelöli.**

1. A Képviselő-testület kinyilatkoztatja, hogy **egyetért azon Tagönkormányzatok nyilatkozatételével,** melyben az

**Alsó- Tisza-menti Önkormányzati Társulás 2026. január 01. napjától kezdődő időponttal**

**a Társulás székhelyeként Csongrád városát jelöli.**

1. A Képviselő-testület e nyilatkozata az **Alsó- Tisza-menti Önkormányzati Társulása Társulási Tanácsa tárgyban hozandó döntéshozatala előzetes véleményeként szolgál, melyet a település polgármestere jogosított a Társulás Társulási Tanácsa adott ülésein képviselni.**

C s o n g r á d, 2025. május ...

...................................................................................... .........................................................................

Bedő Tamás Albert Polgármester Dr. Juhász László jegyző

a Társulás Társulási Tanácsa Tagja