**Csanytelek Község Önkormányzata Csanytelek Község Önkormányzata**





Polgármesterétől J e g y z ő j é t ő l

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/924-1/2025.

**E L Ő T E R J E S Z T É S**

**Csanytelek Község Önkormányzata Képviselő-testülete 2025. májusi ülésére**

**Tárgy:** *Az önkormányzat és az önkormányzati hivatal 2024. évi költségvetéséről szóló 4/2024. (II. 29.) önkormányzati rendelet módosításáról szóló ../2025. (V. .. .) önkormányzati rendelet alkotásának kezdeményezése*

**Tisztelt Képviselő-testület!**

Tájékoztatjuk Önöket arról, hogy az önkormányzat és az önkormányzati hivatal 2025. évi költségvetésének zárszámadási (beszámoló) munkálatait megelőzően az államháztartásról szóló 2011. évi CXCV. törvényben foglaltaknak megfelelve, **elkészült az önkormányzat és az önkormányzati hivatal 2024. évi költségvetése záró előirányzatainak véglegesítési javaslata, módosított előirányzatként.**

A költségvetést érintően az egyes évközi (pénzügyi kihatású) határozatok által, másrészt a vezetői tájékoztatókból folyamatosan figyelemmel kísérhette a Képviselő-testület a pénzügyi keretek változását, így *a tárgyi önkormányzati rendelet módosítása gyakorlatilag az évközi előirányzat változások összefoglalása, a kiemelt előirányzati keretszámok véglegesítése.*

Az önkormányzat 2024. évi költségvetésében jelentős nagyságrendű volt az előző évi pénzmaradvány forráskerete (tartalékok, költségmegtakarítások, bevételi többletek, pályázati támogatások áthúzódó forrásfedezetei és egyéb források maradványai), melynek 83,5%-a kötelezettséggel terhelt maradvány volt, 476,7 millió Ft összegű forrással, a szabad maradvány keret pedig 62,1 millió Ft. Jelentős mértékű volt az évközben beépülő működési célú állami támogatások összege (163,9 millió forint).

A költségvetés önkormányzati fejezeteinek keretszámai több ponton is érintik az Alsó- Tisza-menti Önkormányzati Társulás (a továbbiakban: Társulás) költségvetését is finanszírozási oldalról, ugyanis a Társulás szempontjából meghatározó központi állami támogatások leigénylése és tovább-utalása is önkormányzatunk által történik.

A települési szintű költségvetés (a település nagyságához viszonyítottan) viszonylag magas halmozott bevételi és kiadási előirányzati főösszegei (2.055.669 E Ft) lényegében ebből erednek.

Az évközi működési és fejlesztési célú beépülő többlet önkormányzati források (260 millió forint) körén belül 100,7 millió forint évközi kiegészítő állami támogatás, szociális ágazati pótlék, esélyteremtési illetményrész támogatása, minimálbér, garantált bérminimum emeléséhez, mely alapvetően a köznevelési, valamint a *szociális alapszolgáltatási, szakellátási és gyermekjóléti feladatellátáshoz* kapcsolódott és többségében a Társulásba integrált intézmények működését segítette.

Az alábbiakban külön-külön mutatjuk be a Csanyteleki Polgármesteri Hivatal és Csanytelek Község Önkormányzatát érintő főbb előirányzat változásokat az egyes kiemelt előirányzatok részletezésével.

1. **A Csanyteleki Polgármesteri Hivatal költségvetésének eredeti** bevételi és kiadási főösszege ***148.652 E Ft*** volt. Az előterjesztett költségvetési rendelet módosítási javaslata szerint **a bevételi és kiadási keretszámok főösszegét *157.714 E Ft-ban*** javasoljuk elfogadni. Ez összességében az önállóan gazdálkodó intézmény tekintetében a költségvetési előirányzati főösszegek *0,6 %-os* növekményét jelenti és alapvetően az alábbi kiemelt csoportokat érinti:

**Bevételi előirányzatok javasolt változásai:**

* **09.1 rovat:** Működési célú támogatás ÁH-on belül, közhatalmi bevételek

előirányzata +2.487 E Ft

* **09.41. rovat**: Működési bevételek előirányzata +1.416 E Ft
* **09.813 rovat:** Előző évi pénzmaradvány igénybevétele +497 E Ft
* **09.816 rovat:** Polgármesteri Hivatal önkormányzati finanszírozására +4.662 E Ft
* **Bevételi előirányzat módosítások összesen: +9.062 E Ft**

**Kiadási előirányzatok javasolt változásai:**

* **05.1 rovat:** Személyi juttatások (bértömeg) +4.953 E Ft
* **05.2 rovat:** Munkaadói járulékok +571 E Ft
* **05.3 rovat:** Dologi kiadások ÁFA-val +3.597 E Ft
* **05.5 rovat:** Egyéb működési célú támogatások +152 E Ft
* **05.6 rovat:** Beruházási kiadások (ÁFA-val) -211 E Ft
* **Kiadási előirányzat módosítások összesen: +9.062 E Ft**

1. **Az Önkormányzat eredeti bevételi és kiadási főösszege 1.637.801 E Ft volt.**

Az előterjesztett költségvetési rendelet módosítási javaslat szerint az **Önkormányzat bevételi és azzal egyező kiadási főösszegét 1.897.955** E Ft-ban javasoljuk elfogadni.

Az eredeti és a módosított főösszegek különbözete +260.154 E Ft.

A javasolt előirányzat változások bevételi és kiadási oldalon alapvetően az alábbi kiemelt előirányzat csoportokat érintik:

**Bevételi előirányzatok javasolt változásai:**

* **09.112 rovat:** Köznevelési feladatok állami támogatása +19.711 E Ft

(Minimálbér és garantált bérminimum emelkedés támogatása, PÚTV,

normatíva pótigénylés és lemondások változása, esélyteremtési

illetményrész támogatása)

* **09.113 rovat:** Szociális és gyermekjóléti feladatok évközi támogatás +83.735 E Ft

többlete (Szociális ágazati pótlékok, minimálbér változás kompenzálása,

normatíva lemondás és pótigénylések, üzemeltetési támogatások változásai,

önkormányzatok gyermekétkeztetési feladatainak támogatása)

* **09.114 rovat:** Kulturális feladatok támogatás többlete +217 E Ft

(garantált bérminimum emelkedés támogatása, kiegészítő bértámogatás)

* **09.115 rovat:** Egyéb működési célú támogatások és kiegészítések +3.814 E Ft

(szociális tűzifa program támogatás)

* **09.116 rovat:** Normatíva előző évi elszámolás pótigénylése +6.067 E Ft
* **09.161 rovat:** Egyéb működési célú támogatások ÁH-on belülről +50.356 E Ft

(Közfoglalkoztatás működési célú támogatása szociális és mg.-i munkaprogramok,

nyári diákmunka program támogatása, egészségügyi feladatok támogatása,

2023. évi zárszámadás és felülvizsgálat pénzügyi rendezése, Magyar-magyar

közösségi tevékenységek pályázati támogatása

* **09.251 rovat:** Fejezeti kezelésű és EU-s programok fejlesztési támogatásai +11.774 E Ft

(Közfoglalkoztatás fejlesztési támogatása, vidékfejlesztési programok,

TOP és Magyar Falu programok fejlesztési célú támogatásai)

* **09.813 rovat:** Előző évi pénzmaradvány többlet +46.220 E Ft
* **09.814 rovat:** Államháztartáson belüli megelőlegezések +38.260 E Ft
* **Bevételi előirányzat módosítások összesen: +260.154 E Ft**

**Kiadási előirányzatok javasolt változásai:**

* **05.11 rovat:** törvény szerinti illetmények, egyéb személyi juttatások +38.673 E Ft

(közfoglalkoztatottak bérköltsége, nyári diákmunkások bérköltsége)

* **05.121 rovat:** választott tisztségviselők juttatásai +417 E Ft
* **05.123 rovat**: egyéb külső személyi juttatások +441 E Ft
* **05.21 rovat**: munkaadót terhelő járulékok változása +1.386 E Ft

(Bérköltség előirányzat változásokhoz kapcsolódó járulékok változása)

* **05.312 rovat:** üzemeltetési anyagok beszerzési költsége +10.629 E Ft

(közfoglalkoztatási munkaprogramokhoz tartozó anyag beszerzések,

pénzmaradványból kiegészített költség többletek,

szociális tűzifa beszerzés anyagköltségei)

* **05.321, 05.322 rovat:** informatikai és kommunikációs szolgáltatások többlete +568 E Ft
* **05.331 rovat:** közüzemi díj költségek többlete +2.488 E Ft
* **05.332 rovat:** vásárolt élelmezés költség többlete +17 E Ft
* **05.334 rovat:** karbantartási költségek forrás kiegészítése -243 E Ft
* **05.335 rovat:** közvetített szolgáltatások forrás kiegészítése +1.071 E Ft
* **05.337 rovat**: egyéb szolgáltatások költségcsökkentése +1.017 E Ft
* **05.351 rovat:** működési célú előzetesen felsz. ÁFA költsége. +3.490 E Ft

(Dologi kiadásokhoz kapcsolódó ÁFA költség. változások)

* **05.352 rovat:** fizetendő általános forgalmi adó -66.085 E Ft
* **05.355 rovat:** egyéb dologi kiadások költség többlete +1.310 E Ft
* **05.48 rovat:** települési támogatás kiadásai (szociálpolitikai ellátások) +2.275 E Ft
* **05.502 rovat**: előző évi normatíva elszámolás többletköltsége +2.644 E Ft
* **05.506 rovat:** Társulásnak állami és egyéb támogatások előirányzata +170.208 E Ft

(szociális ágazati pótlékok, esélyteremtési illetmény rész

fedezeteinek átadása Társulás számára)

* **05.513 rovat:** tartalékok előirányzatának kiegészítése +67.743 E Ft

(pénzmaradvány és normatíva elszámolások többlete, egyéb költség

megtakarítások, áthúzódó pályázati támogatások és bevételi

többletek tartalékba helyezése)

* **05.621 rovat:** ingatlanok beszerzése, létesítése előirányzat növekménye -296.165 E Ft
* **05.631 rovat:** informatikai eszközök beszerzési előirányzata +11 E Ft
* **05.641 rovat:** egyéb tárgyi eszköz beszerzések előirányzata +8.479 E Ft  
  (Start mg.-i munkaprogramhoz tárgyi eszköz beszerzések,

egyéb kis értékű eszközök beszerzése, Petőfi utcai tereprendezés, kommu-

nális eszköz beszerzési pályázatból rézsűkasza beszerzése)

* **05.671 rovat:** beruházási kiadások ÁFA előirányzat többlete -2.778 E Ft
* **05.711 rovat:** ingatlan felújítások előirányzata +5.403 E Ft
* **05.741 rovat:** felújítási kiadások ÁFA előirányzata +1.324 E Ft
* **05.841 rovat:** felhalmozási célú pénzeszköz átadás (kerékpárút,

belterületi utak pályázati előlegének visszafizetése) +300.492 E Ft

* **05.914 rovat:** Államháztartáson belüli megelőlegezések visszafizetése

(közfoglalkoztatás inkasszó) + 678 E Ft

* **05.915 rovat:** Polgármesteri Hivatal finanszírozási előirányzatának

növekedése +4.661 E Ft

* **Kiadási előirányzat módosítások összesen: +260.154 E Ft**

A tárgyi költségvetési rendelet módosítási javaslatát az önkormányzati rendelet-tervezet módosított előirányzat oszlopa adatai tükrözik.

**Tisztelt Képviselő-testület!**

Javasoljuk az előterjesztésben, a csatolt rendelet tervezetben és annak mellékleteiben, az előzetes hatásvizsgálatban, az indokolásban rögzítettek változtatás nélküli elfogadását, a tárgyi önkormányzati rendelet kiadását.

C s a n y t e l e k, 2025. május 22.

Tisztelettel:

……………………………….. ………………………………

Erhard Gyula polgármester Kató Pálné jegyző