**Csanytelek Község Önkormányzata**

**Polgármesterétől**

**6647 Csanytelek, Volentér János tér 2. sz.**

**Tel.: 63 / 578–510 Fax: 63 / 578-517**

**e-mail:** [csanytelek@csanytelek.hu](mailto:csanytelek@csanytelek.hu) **, www.csanytelek.hu**

CS/953-2/2025.

**E l ő t e r j e s z t é s**

**Csanytelek Község Önkormányzata Képviselő-testülete 2025. májusi ülésére**

**Tárgy:** *A Csongrádi Rendőrkapitányság Vezetője kinevezése*

**Tisztelt Képviselő-testület!**

Tájékoztatom Önöket arról, hogy a Csongrád-Csanád Vármegyei Rendőrfőkapitány úr azzal keresett meg, hogy szándékában áll rövidesen *kinevezni a Csongrádi Rendőrkapitányság jelenleg megbízottként foglalkoztatott Szkribanek Csaba r. alezredes urat kapitányságvezetői beosztásba.*

Tekintettel arra, hogy a Rendőrségről szóló 1994. évi XXXIV. törvény 8. § (2) bekezdése akként rendelkezik, hogy *személyzeti intézkedés végrehajtását megelőzően* ki kell kérni az illetékes önkormányzat képviselő-testülete véleményét, ezért ennek a tárgyi előterjesztés benyújtásával teszek eleget.

Az eddig kialakított együttműködésre, a folyamatos jó munkakapcsolatra tekintettel teszek javaslatot az alezredes úr kinevezése támogatására, melyet a Pénzügyi Ellenőrző, Foglalkoztatáspolitikai és Településfejlesztési Bizottság ülésén tárgyban tett javaslata is alátámaszt.

**Tisztelt Képviselő-testület!**

Indítványozom a tárgyban kiadott előterjesztés és határozati javaslat változtatás nélküli elfogadását, a Pénzügyi Ellenőrző, Foglalkoztatáspolitikai és Településfejlesztési Bizottság támogató véleménye figyelembe-vételét.

C s a n y t e l e k, 2025. május 30.

Tisztelettel:

.......................................................... Erhard Gyula polgármester

**..../2025. (V. 30.) Ökt határozat**

**Tárgy:** *A Csongrádi Rendőrkapitányság Vezetője kinevezése*

**H a t á r o z a t i javaslat**

Csanytelek Község Önkormányzata Képviselő-testülete a település polgármestere által kiadott, az önkormányzat Pénzügyi Ellenőrző, Foglalkoztatáspolitikai és Településfejlesztési Bizottsága támogató véleménye figyelembe-vételével megtárgyalta a Csongrád-Csanád Vármegyei Rendőrfőkapitány által tett tájékoztatásában foglaltakat, miszerint *Szkribanek Csaba r. alezredes urat, mint a Csongrádi Rendőrkapitányság megbízott vezetőjét kapitányvezetői beosztásba kinevezi,* egyetért a kinevezéssel, hivatkozva a Rendőrségről szóló 1994. évi XXXIV. törvény 8. § (2) bekezdésbe foglalt, személyzeti intézkedés megtétele előtti véleményezési jog alkalmazásával. A Képviselő-testület kinyilvánítja együttműködési szándékát az eddigi munkakapcsolatra építve jó kívánságát fejezi a kapitányságvezetője számára.

Határozatról értesítést kap:

-Csongrád- Csanád Vármegyei Rendőrfőkapitány úr (Szeged)

-Csongrádi Rendőrkapitányság kapitányságvezetője (Csongrád)

-Csanytelek Község Önkormányzata Képviselő-testülete (Helyben)

-Erhard Gyula polgármester

-Kató Pálné jegyző

-Irattár